เมื่อกี้ตรวจครรภ์ โดยใช้ที่ตรวจแบบฉี่ผ่านใส่ที่ตรวจ แล้วฉี่พลาดไปโดนตรงแถบที่ขึ้น C T มันเปียก แต่ตอนนี้ผลออกมา 2 ขีด แบบนี้ท้องจริงไหมคะ หรือว่า ฉี่ไปโดน เลยขึ้น 2 ขีด คะคุณ (ตอนตรวจเมนส์ไม่มา1เดือนแล้วค่ะ ก่อนหน้านี้มีอาการเหมือนคนแพ้ท้องค่ะ)
สวัสดีค่ะ หากเป็นการตรวจหาการตั้งครรภ์จากปัสสาวะ โดยใช้ที่ตรวจแบบปัสสาวะผ่าน (midstream test) วิธีก็ใช้ก็คือ ให้ถอดฝาครอบออก ถือแท่งทดสอบโดยให้หัวลูกศรชี้ลง แล้วปัสสาวะให้น้ำปัสสาวะผ่านบริเวณที่ดูดซับน้ำปัสสาวะซึ่งจะอยู่บริเวณต่ำกว่าลูกศรประมาณ 5 วินาที แล้ววางแท่งทดสอบการตั้งครรภ์ไว้ในแนวราบ และรออ่านผลจนกว่าจะครบ 5 นาที แต่ไม่ควรเกิน 10 นาทีดังนั้น หากปัสสาวะไปโดนปบริเวณช่องแสดงผล ที่เป็นแถบ T และ C อาจมีผลทำให้เกิดความผิดพลาดได้ หรือหากตั้งไว้นานเกิน 5 นาทีแล้วอ่านผล ก็อาจพบขึ้นเป็น 2 ขีดทั้งๆ ที่ไม่ได้ตั้งครรภ์ได้อย่างไรก็ตาม หากประจำเดือนขาดไป 1 เดือนแล้ว หารที่ตรวจพบขึ้น 2 ขีด โดยอาจผลภายในไม่เกิน 5 นาที ก็น่าจะเกิดจากการตั้งครรภ์ได้ แต่ทั้งนี้ เนื่องจากปัสสาวะโดนบริเวณช่องแสดงผล แนะนำอาจลองซื้อที่ตรวจอันใหม่ มาลองตรวจซ้ำดูอีกครั้งค่ะ